Suzume

Suzume (judul di Jepang: Suzume no Tojimari, basa Jepang: すずめの戸締まり, harti sacéréwélna: "Dikoncina si Suzume") nyaéta pilem animasi Jepang anu diproduksi ku CoMix Wave Films jeung ditulis sarta disutradaraan ku Makoto Shinkai. Ieu pilem némbongkeun disén karakter ku Masayoshi Tanaka, sutradara animasi ku Kenichi Tsuchiyam, jeung panyutradaan seni ku Takumi Tanji. Ieu pilem dirilis  di Jepang pungkasan taun atawa usum ragragan 2022, leuwih écésna nyaéta pas keur tanggal 11 Nopémber 2022, sedengkeun di Indonésia mah kakara dirilis tanggal 8 Maret 2023.

Sinopsis 
Di hiji dayeuh anu buni di wewengkon Kyūshū, kacaturkeun hirup saurang mojang umurna 17 taun anu ngaranna Suzume, inyana tuluy paamprok jeung saurang jajaka anu keur kukurilingan néangan panto. Suzume laju nuturkeun éta lalaki. Manéhna manggih hiji panto di ruruntagan pagunungan, saenya-enya éta panto téh hiji-hijina barang anu nyésa tina ruruntagan, éta panto dipuntangan ku manéhna, jol ujug-ujug manéhna kabetot kana jero éta panto.

Teu kungsi lila, panto-panto séjénna mulai kabuka silih baganti di sakumna jujuru nagri Jepang. Panto anu kabuka bakal ngadatangkeun mamala ti sisi séjénna, nu matak éta panto téh kudu ditutupan. Tah ieu panto misterius anu jadi bubuka carita tina ieu pilem.

Tanggal rilis 
Dina akun Twitter jeung cénel YouTube resmina, sutradara anime Makoto Shinkai ngaku geus ngaréngsékeun proyék film panganyarna anu judulna Suzume no Tojimari sabot tanggal 15 Désémber 2021 jam 21.00 WIB (wayah Indonésia). Panulisan storyboard dan visual key geus dipigawé, anime kalawan génré movie post apocalypse ieu bakal nyampak di bioskop pas keur usum ragragan 2022 pandeuri di Jepang. Pikeun rilisna di Indonésia, dijadwalkeun 2-3 bulan sanggeus pamintonan munggaran di Jepang.

Rujukan

Tutumbu kaluar 

  
 
 

Pilem nu basa Jepang
Pilem Jepang
Pilem fiksi ilmiah
Pilem fantasi
Pilem anime
Pilem taun 2022
Pilem anu disutradaan Makoto Shinkai